ประกาศกรมสรรพสามิต เรื่อง ลักษณะเครื่องหมายแสดงการเสียภาษีจดทะเบียน (ฉบับที่ 13/2550)

ประกาศกรมสรรพสามิต
ประกาศกรมสรรพสามิต
เรื่อง
ลักษณะเครื่องหมายแสดงการเสียภาษีจดทะเบียน
(ฉบับที่
๑๓/๒๕๕๐)[๑]
 

อาศัยอำนาจตามความในมาตรา ๖๒ วรรคสาม แห่งพระราชบัญญัติภาษีสรรพสามิต
พ.ศ. ๒๕๒๗
อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของ บริษัท
หาดทิพย์ จำกัด (มหาชน) ดังต่อไปนี้

เครื่องหมายแสดงการเสียภาษีจดทะเบียน ตามทะเบียนที่พนักงานเจ้าหน้าที่ได้รับจดไว้
เลขที่ ๐๒๐/๒๕๕๐ ลงวันที่ ๑ มีนาคม ๒๕๕๐ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาเกลียว
ทำด้วยพลาสติก เป็นรูปวงกลม ขนาดเส้นผ่าศูนย์กลาง ๒.๘ เซนติเมตรพื้นด้านหน้าฝาสีม่วงและสีขาว
ตรงกลางฝาพื้นสีม่วง มีรูปลูกโลกพื้นสีน้ำเงินมีลายสีขาว มีรัศมีสีขาวรอบรูปลูกโลก
และมีเส้นวงแหวนสีขาววนล้อมรอบรูปลูกโลก ที่ปลายเส้นวงแวนมีรูปหยดน้ำสีขาวและหยดน้ำสีขาวขอบเส้นสีน้ำเงิน
ส่วนบนของรูปลูกโลกมีอักษรภาษาไทยสีน้ำเงินขอบเส้นสีขาวคำว่า แฟนต้า เหนืออักษร
น มีรูปใบไม้สีขาวขอบเส้นสีน้ำเงิน ใต้ คำว่า แฟนต้า มีอักษรภาษาไทยสีน้ำเงินขอบเส้นสีขาว
คำว่า เวิลด์
ส่วนล่างของรูปลูกโลกและส่วนที่เป็นรัศมีมีอักษรภาษาไทยสีขาวคำว่า กลิ่น ข้างขวาของ
คำว่า กลิ่น
มีอักษรภาษาไทยสีน้ำเงินขอบเส้นสีขาว คำว่า องุ่น
เหนือรูปลูกโลกมีอักษรภาษาอังกฤษสีน้ำเงินขอบเส้นสีขาว คำว่า © 2005
The Coca-Cola Company ใต้รูปลูกโลกมีอักษรภาษาไทยและตัวเลขสีน้ำเงินขอบเส้นสีขาว
คำว่า แฟนต้า เวิลด์ (น้ำหวานกลิ่นองุ่น) ปริมาตรสุทธิ 1.25 ลิตร ถัดออกมาพื้นสีขาวมีอักษรภาษาไทยและตัวเลขสีน้ำเงินคำว่า
น้ำตาล 14% แต่งกลิ่นสังเคราะห์ ใช้วัตถุกันเสีย เจือสีสังเคราะห์
บริษัท หาดทิพย์ จำกัด (มหาชน) 87/1 ถ.กาญจนวนิช ต.บ้านพรุ อ.หาดใหญ่ จ.สงขลา ถัดออกมามีอักษรภาษาไทยและสัญลักษณ์สีน้ำเงิน
คำว่า  เปิด ปิด  ด้านข้างฝาพื้นสีขาว


ประกาศ
ณ วันที่ ๒๙ มีนาคม พ.ศ. ๒๕๕๐
นิรมล
หนูคง
ผู้อำนวยการกองรายได้
ปฏิบัติราชการแทน
อธิบดีกรมสรรพสามิต



วัชศักดิ์/ผู้จัดทำ
๑๗
พฤษภาคม ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๔๐ ง/หน้า ๓๑/๑๐ พฤษภาคม ๒๕๕๐